สู่อ้อมอกแม่ ครอบครัวเตรียมรับลูกสาว 4 ขวบถูกลักพาตัวกลับบ้านเกิด
แม่ พร้อม ปู่ย่า เดินทางไปรับลูกที่ชัยภูมิแล้ว จุดธูปบอกกล่าวเจ้าที่ก่อนเดินทางไป จ.ชัยภูมิ รับตัวกลับสู่ครอบครัวที่แท้จริง ทุกคนมีของฝากให้หลาน พร้อมจัดเตรียมห้องนอนที่บ้านขอนแก่น ไม่ห้ามหากปู่ย่า และพ่อแม่อีกฝ่ายจะไปเยี่ยมหา ,เมื่อเวลา 09.00 น. ที่บ้านเรือนไทยภายในหมู่บ้านดอนบม ต.เมืองเก่า อ.เมือง จ.ขอนแก่น นางกุลย์สุดา สำแดง พร้อมปู่ย่า พากันจุดธูปบอกกล่าวเจ้าที่เจ้าทาง ก่อนที่จะออกเดินทางไปที่ จ.ชัยภูมิ เพื่อไปพบลูกสาวแล้วรับตัวกลับสู่ครอบครัวที่แท้จริงทันที นางกัลย์สุดา เผยว่า เดินทางพร้อมปู่ย่า รวม 8 คน เพื่อไปรับลูกสาวกลับบ้าน แต่ละคนนำของฝากไปให้หลานด้วย ส่วนในอนาคตนั้น หากปู่ย่าที่เลี้ยงดูลูกมา ต้องการไปเยี่ยมที่ขอนแก่น ก็ไม่ห้าม เพราะเข้าใจความรักความผูกพันที่ท่านเลี้ยงดูมา นอกจากนี้ยังเตรียมห้องนอนให้ลูกเรียบร้อยแล้ว คิดว่าลูกคงชอบ,ซึ่งการเดินทางครั้งนี้มีเจ้าหน้าที่ศูนย์พิทักษ์เด็กและสตรี รพ.ศูนย์ขอนแก่น นำรถตู้ของทาง รพ.มารับและออกเดินทางไปพร้อมกัน ซึ่งทางเจ้าหน้าที่คุ้มครองกล่าวเพียงว่า ในฐานะเจ้าหน้าที่ ที่เกี่ยวข้องกับ พ.ร.บ.คุ้มครองเด็ก ทำงานด้วยการยกเด็กเป็นศูนย์กลาง เจ้าหน้าที่พร้อมที่จะทำเพื่อทุกฝ่ายให้มีความสุขที่สุด
แม่ พร้อม ปู่ย่า เดินทางไปรับลูกที่ชัยภูมิแล้ว จุดธูปบอกกล่าวเจ้าที่ก่อนเดินทางไป จ.ชัยภูมิ รับตัวกลับสู่ครอบครัวที่แท้จริง ทุกคนมีของฝากให้หลาน พร้อมจัดเตรียมห้องนอนที่บ้านขอนแก่น ไม่ห้ามหากปู่ย่า และพ่อแม่อีกฝ่ายจะไปเยี่ยม
เด็กถูกลักพาตัว,เด็ก4ขวบถูกลักพาตัว,กลับสู่อ้อมกอดแม่,กุลย์สุดา สำแดง,รพ.ศูนย์ขอนแก่น,พ.ร.บ.คุ้มครองเด็ก,ข่าว,ไทยรัฐออนไลน์,ข่าวทั่วไทย